
LIETUVOS RESPUBLIKOS SEIMO
TEISĖS IR TEISĖTVARKOS KOMITETAS

PAPILDOMO KOMITETO
I Š V A D O S

DĖL LIETUVOS RESPUBLIKOS TARNYBINIO PASO ĮSTATYMO 6, 7, 8 IR 10 STRAIPSNIŲ PAKEITIMO ĮSTATYMO PROJEKTO (XIP-535)

2009 m. lapkričio 18 d. Nr.
Vilnius

1. Komiteto posėdyje dalyvavo: Komiteto pirmininkas Stasys Šedbaras, Komiteto pirmininko pavaduotojas Julius Sabatauskas, Komiteto nariai: Česlovas Vytautas Stankevičius, Laimontas Dinius, Vytautas Gapšys, Petras Gražulis, Vidmantas Žiemelis. Komiteto biuro vedėja Dalia Komparskienė, patarėjai: Virginijus Kanapinskas, Dalia Latvelienė, Irma Leonavičiūtė, Loreta Zdanavičienė, Rita Varanauskienė. Komiteto biuro padėjėja Jurgita Janušauskienė.
Kviestieji asmenys: Vidaus reikalų viceministras Sigitas Šiupšinskas, Vidaus reikalų ministerijos Teisės departamento direktorius Dainius Žilinskas.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):
	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys


	Komiteto nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	

	
1.
	Lietuvos Respublikos Seimo kanceliarijos Teisės departamentas,
2009-04-20
	
	
	
	Alternatyvių projektų Teisės departamente negauta.
Įvertinus projektą pagal jo santykį su Konstitucija, galiojančiais įstatymais bei juridinės technikos taisyklėmis, teiktina ši pastaba:
Projekto 5 straipsnyje nurodoma, kad “Šis įstatymas įsigalioja po 5 mėnesių nuo šio įstatymo paskelbimo <...>”. Siekiant teisinio tikrumo ir teisinio aiškumo, siūlytume svarstyti galimybę įstatymo įsigaliojimą sieti su konkrečia kalendorine data. Viena vertus, Konstitucijos 70 straipsnio 1 dalyje nurodoma, kad “Seimo priimti įstatymai įsigalioja po to, kai juos pasirašo ir oficialiai paskelbia Lietuvos Respublikos Prezidentas, jeigu pačiais įstatymais nenustatoma vėlesnė įsigaliojimo diena”; Lietuvos Respublikos įstatymo “Dėl Lietuvos Respublikos įstatymų ir kitų teisės aktų skelbimo ir įsigaliojimo tvarkos” (toliau – Įstatymas) 5 straipsnio 1 dalyje nurodoma, kad “Lietuvos Respublikos įstatymai įsigalioja po to, kai juos pasirašo ir „Valstybės žiniose“ paskelbia Respublikos Prezidentas, jeigu pačiuose įstatymuose nenustatyta vėlesnė įsigaliojimo data”. Nurodytos normos sudarytų prielaidas manyti, kad Konstitucijos ir Įstatymo normos vėlesnį, nei nuo paskelbimo, įstatymo įsigaliojimą sieja su konkrečios kalendorinės datos nustatymu. Apsisprendus įstatymo įsigaliojimo terminus sieti su konkrečia kalendorine data, atitinkamai koreguotini su šiuo projektu susijusių projektų Reg.Nr. XIP-533, XIP-534 ir XIP-536 tekstai.
	Pritarti
	


3. Piliečių, asociacijų, politinių partijų ir kitų suinteresuotų asmenų pasiūlymai: negauta. 
4. Valstybės ir savivaldybių institucijų ir įstaigų pasiūlymai: negauta.
5. Subjektų, turinčių įstatymų leidybos iniciatyvos teisę, pasiūlymai: negauta.
6. Komiteto sprendimas ir pasiūlymai:
6.1. Sprendimas: siūlyti pagrindiniam komitetui atmesti iniciatorių pateiktą įstatymo projektą Nr. XIP-535, nes analogiškas sprendimas priimtas dėl projekto Nr. XIP-533.
6.2. Pasiūlymai: nėra.
7. Balsavimo rezultatai:  bendru sutarimu už.  
	8. Komiteto paskirti pranešėjai: Stasys Šedbaras, Julius Sabatauskas.

